CELEX: 62007TJ0304
Language: hu
Date: 2008-11-05 00:00:00
Title: Az Elsőfokú Bíróság (hatodik tanács) 2008. november 5-i ítélete. # Calzaturificio Frau SpA kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - Egyszínű felületű, stilizált ívet ábrázoló közösségi ábrás védjegy bejelentése - Stilizált ívet ábrázoló korábbi közösségi ábrás védjegy - Viszonylagos kizáró ok - Összetéveszthetőség - A 40/94 /EK rendelet 8. cikke (1) bekezdésének b) pontja. # T-304/07. sz. ügy

Az Elsőfokú Bíróság (hatodik tanács) 2008. november 5‑i ítélete – Calzaturificio Frau kontra OHIM – Camper (egyszínű felületű,
            stilizált ív ábrázolása)
      (T‑304/07. sz. ügy)
      „Közösségi védjegy – Felszólalási eljárás – Egyszínű felületű, stilizált ívet ábrázoló közösségi ábrás védjegy bejelentése – Stilizált ívet ábrázoló korábbi közösségi ábrás védjegy – Viszonylagos kizáró ok – Összetéveszthetőség – A 40/94 /EK rendelet 8. cikke (1) bekezdésének b) pontja”
      1.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
            korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 30., 33., 36–37.,
            40., 52. pont)
      2.                     Közösségi védjegy – Eljárási rendelkezések – A határozatok indokolása (40/94 tanácsi rendelet, 73. cikk) (vö. 57–58. pont)
      Tárgy
      
         
               Az OHIM első fellebbezési tanácsa által 2007. június 14‑én a Camper, SL és a Calzaturificio Frau SpA közötti felszólalási
                  eljárás kapcsán hozott határozat (R 768/2006‑1. sz. ügy) ellen benyújtott kereset.
               
            Az ügy adatai
      
               A közösségi védjegy bejelentője:
            
            
               Calzaturificio Frau SpA.
            
         
               Az érintett közösségi védjegy:
            
            
               Egyszínű felületű stilizált ívből álló ábrás védjegy a 18. és 25. osztályba tartozó áruk tekintetében – 3388097. sz. védjegybejelentés.
            
         
               A hivatkozott védjegy vagy megjelölés jogosultja:
            
            
               Camper, SL.
            
         
               A hivatkozott védjegy vagy megjelölés:
            
            
               Cipő formájú spanyol nemzeti térbeli védjegy a 25. osztályba tartozó áruk tekintetében, ferde íveket különféle formában ábrázoló
                  angol nemzeti ábrás védjegyek a 25. osztályba tartozó áruk tekintetében és két ív formájú közösségi ábrás védjegy a 18. osztályba
                  tartozó áruk tekintetében.
               
            
         
               A felszólalási osztály határozata:
            
            
               A felszólalási osztály a felszólalást részben elutasította.
            
         
               A fellebbezési tanács határozata:
            
            
               A fellebbezési tanács a vitatott határozatot hatályon kívül helyezte, és a védjegybejelentést elutasította.
            
         
      Rendelkező rész
      1)         Az Elsőfokú Bíróság a keresetet elutasítja.
      2)         Az Elsőfokú Bíróság a Calzaturificio Frau SpA‑t kötelezi a költségek viselésére.